da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da da es da da da da da da da en da da da da da da sv da da en da en da da en da da da da da da da da da da da da en da da da da da en da da da da da da da nn nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Måling af peakflow - Find information på Medicin.dk
Måling af lungefunktion ved astma og KOL
Måling af nitrogenoxid (NO) i udåndingsluften
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
Hvis din læge har mistanke om at du har nedsat lungefunktion ved fx KOL (Kronisk Obstruktiv Lungesygdom) og især ved mistanke om astma, kan du få lavet en måling af peakflow.
Peakflowmeteret er nemt at bruge og ikke ret stort. Du kan lave målingen hjemme, på arbejdspladsen eller i forbindelse med sport.
Hvad er måling af peakflow?
Hvad kan undersøgelsen vise?
Undersøgelsen kan vise, om luftvejene er helt åbne. Ved flere målinger kan undersøgelsen vise, om lungefunktionen ændrer sig over tid. Det ses hyppigt ved astma, hvor fysisk anstrengelse, kulde, stærke lugte og allergener (fx pollen eller dyrehår) fører til forsnævring af luftvejene og dermed til nedsættelse af peakflow.
Lær mere om, hvordan lungerne fungerer - se slideshow om astma
Når du skal lave undersøgelsen vil du blive bedt om:
At trække vejret helt ind.
Tage peakflowmeterets mundstykke ind i munden mellem tænderne.
Lukke tæt med læberne
Puste ud med al kraft.
Når du puster, vil en lille viser bevæge sig, og du kan med det samme aflæse peakflow-værdien.
Normalt ligger peakflow på mellem 400 og 700 liter pr. minut, men det afhænger af køn, højde og alder. Som regel skal du gentage målingen 3 gange, så du kan være sikker på, at du har ydet dit bedste.
Når du skal måle peakflow derhjemme, er det typisk igennem en måned. Her skal du notere resultaterne i en speciel dagbog, som du senere gennemgår sammen med din læge.
Det gør ikke ondt at måle peakflow.
Er der noget, jeg skal passe på med bagefter?
Nej, du kan fortsætte med dine aktiviteter.
Hvordan forbereder jeg mig?
Måling af peakflow kræver ingen forberedelse.
Du kan ikke måle peakflow korrekt, hvis du:
Ikke kan slutte læberne tæt om mundstykket.
Har smerter i brystkassen, som gør, at du ikke kan puste hårdt ud.
Som regel kan børn over 5 år godt gennemføre undersøgelsen.
Undersøgelsen kan foretages i visse situationer.
Hvordan får jeg svar på undersøgelsen?
Du vil få svaret med det samme når du puster.
Det er vigtigt at du har en tid til opfølgning ved lægen, så I sammen kan gennemgå målingerne.
Forbered dig på, hvad du vil spørge lægen om.
Skriv evt. en huskeseddel.
Hvornår får jeg svar på undersøgelsen?
Hvordan får jeg svar? (samtale, SMS, mail eller brev)
Hvem giver mig svar?
Overvej, om du skal have en pårørende med, når du får svar på undersøgelsen.
Vil du vide mere?
Se Tema om astma og Tema om KOL.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø